Sonja Herholdt (gebore 1 Desember 1952) is 'n Suid-Afrikaanse aktrise en sangeres wat bekend geword het vir liedjies soos Ek verlang na jou, Harlekyn, Waterblommetjies, Skipskop en Jantjie.
Sonja Herholdt by die 2019 Aitsa-toekennings.
1 Desember 1952 (1952-12-01) (67 jaar oud)
1976 – nou
BMG-rekords, Marantha-rekords, Son Music
1 Jeug en uitbeelding
Jeug en uitbeeldingWysig
Herholdt is op 1 Desember 1952 in Nigel gebore. Sy was hoofmeisie van die Laerskool Tienie Vorster in Nigel en later hoofmeisie van die Hoërskool John Vorster waar sy ere-kleure vir akademiese- en dramaprestasies ontvang het. Sy het aan die Goudstadse Onderwyskollege studeer waar sy haar onderwysdiploma cum laude behaal het en die Voortrekkerpers-trofee as student van die jaar in haar finale jaar verower het.
Tydens haar studies het sy 'n dosent ontmoet, FC Hamman, by 'n nabygeleë kuns college. Hy het vryskut rolprentwerk gedoen en was vir ses weke in die Kalahari om aan die rolprent Sarah te skiet. Met sy terugkoms het Sonja die lied Ek verlang na jou gesing en hy het besluit om dit te verwerk en te gebruik vir die rolprent. In 1989 word Sonja genooi om tydens ‘n Gebedsontbyt van die National Religious Broadcasting Corporation in Washington op te tree. Dié optrede, wat saam met die uitreiking van haar Gospel plaat The Warrior is a Child plaasvind, is op televisie uitgesaai. Sonja tree as enigste gaskunstenaar op vir meer as ‘n halfuur voor onder andere die vise-president van Amerika.
In 1993 word haar jongste, Timothy, op die ouderdom van 2 jaar doof na ‘n siekte. Sy begin ‘n klas vir gehoor- en taalgestremde kleuters ter wille van hom, omdat daar nie soortgelyke skole is vir Afrikaanssprekende kinders in Johannesburg nie. Die klassie word gehuisves by die pre-primêre afdeling van die Laerskool Bryanston en sy het vir vyf jaar daar skool gehou.
In 1995 teken sy ‘n kontrak met BMG-Records en in 1996 met Maranatha Records vir ‘n geestelike album, Môre sal die Son weer Skyn. Skipskop is ‘n kompilasie-album van BMG wat in dié tyd baie goed verkoop as gevolg van die treffer titelsnit. Met al haar verantwoordelikhede en optredes naweke, kom haar lewe tot stilstand wanneer sy in ‘n ernstige motorongeluk is en haar forseer om haar lewe in oënskou te neem.
Nadat haar huwelik met FC ontbind het, het sy weer die verhoog betree. In 2002 stig sy haar eie platemaatskappy, Son Musiek, wat ook die album Sonjare vrygestel het. In 2007 publiseer Sonja haar bibliografie, Sonja, meisie van Nigel, in samewerking met haar vriend Carel Cronjé.
Tussendeur haar CD-opnames toer sy ook landswyd met haar motiveringspraatjies, waar sy lewenservaring kombineer met sang.
Herholdt skenk geboorte aan vier kinders. Hulle is tussen 1982 en 1991 gebore en hul name is Claudia, Simeon, Jesse en Timothy. Simeon is self 'n noemenswaardige musikant.
Sonja Herholdt ontvang die volgende toekennings:
1975–1980 Beste Sangeres van die Jaar Sarie Wenner
1976 Beste Langspeler van die jaar Sarie Wenner
1980 Rapport Oscar, Beste Nuweling Aktrise Rapport Wenner
Beste Langspeler van die Jaar Sarie Wenner
1991 Erkentlikheidstoekening Afrikaanse Sakekamer Wenner
- Junior Rapportryers-toekenning Junior Rapportryers Wenner
- Rising Star Award Papillon Wenner
Sonja Herholdt sing die jeugbundel (1987)
Sonja sing die jeugbundel no. 2 (1988)
Die klokkespel "vrede" (1989)
Gunsteling treffers (1992)
Sê die engele moet na my kyk (1994)
Ons eie Sonja Herholdt
'n Ster vanaand
'n Ritsel innie rietbos
Sonja en Tjokker sing kinderliedjies
Sing vir die harlekyn, waar sy die hoofrol teenoor André Swiegers speel.
Sonja Herholdt se amptelike tuisblad
Pêrels op YouTube
Ons vlieg saam op YouTube
Ontsluit van "https://af.wikipedia.org/w/index.php?title=Sonja_Herholdt&oldid=2146395"
Last edited on 3 Maart 2020, at 06:00